# Βικιπαίδεια:Απλοί κανόνες

### Από τη Βικιπαίδεια, την ελεύθερη εγκυκλοπαίδεια

Οτιδήποτε κάνετε στην Βικιπαίδεια γίνεται μέρος της. Φυσικά ο καθένας μπορεί να κάνει λάθη αλλά μπορούν εύκολα να αποφευχθούν ακολουθώντας τους παρακάτω κανόνες.

1. Μην διστάζετε να επεξεργάζεστε σελίδες. Ενθαρρύνετε τους άλλους, ακόμη κι αυτούς που διαφωνούν μαζί σας, να είναι κι αυτοί τολμηροί!
2. Να φέρεστε πολιτισμένα προς τους άλλους χρήστες.
3. Αγνοήστε τους κανόνες, αυτού συμπεριλαμβανομένου, αν αυτό είναι χρήσιμο σύμφωνα με την κοινή λογική, ώστε να προστεθούν χρήσιμες πληροφορίες σε ένα άρθρο. Από την άλλη, αν υπάρχει κάποιος κανόνας για να γίνει κάτι, ακολουθήστε εκείνον.
4. Ουδέτερη οπτική γωνία (NPOV). Προσπαθήστε να γράφετε από μια ουδέτερη οπτική γωνία. Αυτή είναι μια θεμελιώδης αρχή της Βικιπαίδειας, που μας επιτρέπει μια δίκαιη απεικόνιση του κόσμου γύρω μας.
5. (Αλλά) όταν αμφιβάλλετε, μεταφέρετέ το στην σελίδα συζήτησης. Έχουμε όλο το χρόνο του κόσμου δικό μας. Ο αμοιβαίος σεβασμός είναι κύρια αρχή συμπεριφοράς στην Βικιπαίδεια και παρ'όλο που όλοι ξέρουν ότι αυτά που γράφουν μπορούν να αλλαχθούν ανηλεώς, είναι ευκολότερο να αποδεχθούν τις αλλαγές αν καταλάβουν τους λόγους για τους οποίους γίνονται. Αν συζητήσετε τις αλλαγές στην σελίδα συζήτησης του άρθρου, θα φτάσετε στην συναίνεση γρηγορότερα και ευτυχέστερα.
6. Σεβαστείτε τα πνευματικά δικαιώματα. Η Βικιπαίδεια χρησιμοποιεί την Άδεια Ελεύθερης Τεκμηρίωσης GNU. Ο,τιδήποτε συνεισφέρετε πρέπει να είναι συμβατό με αυτήν την άδεια. Ειδικότερα, μη χρησιμοποιείτε κείμενα και φωτογραφίες από άλλες ιστοσελίδες. Τα υλικά αυτά καλύπτονται από τα πνευματικά δικαιώματα των δημιουργών τους, όποιοι κι αν ειναι αυτοί, και δεν μπορούν να χρησιμοποιηθούν στη Βικιπαίδεια αν δεν υπάρχει άδεια από αυτούς.
7. Αξιοπρεπείς συνόψεις επεξεργασίας και ξεκάθαρες εξηγήσεις τις εκτιμούν όλοι. Άλλοι χρήστες χρειάζεται να καταλάβουν την διαδικασία και επίσης βοηθά εσάς τους ίδιους να καταλάβετε τι κάνατε μετά από μια μακριά απουσία και επάνοδο στο άρθρο.
8. Υποθέστε καλή πρόθεση, με λίγα λόγια προσπαθήστε να θεωρήσετε ότι το άτομο στην άλλη πλευρά της συζήτησης είναι ένα σκεπτόμενο άτομο που προσπαθεί να συνεισφέρει θετικά στην Βικιπαίδεια - εκτός και μόνο εκτός αν έχετε μια στέρεη βάση και αντικειμενικές αποδείξεις για το αντίθετο. Το να διαφωνεί μαζί σας δεν είναι μια τέτοια απόδειξη.
9. Ειδικότερα, μην επαναφέρετε τις αλλαγές από καλή πρόθεση. Η επαναφορά είναι πολύ ισχυρή ορισμένες φορές. Μην υποκύπτετε στον πειρασμό εκτός αν επαναφέρετε ξεκάθαρο βανδαλισμό (όπως "λαλαλαλ$$!^!$@#^ΝΑιι!" ή όταν κάποιος αλλάζει το "6+5*2=16" σε "6+5*2=17"). Αν δεν μπορείτε να ανεχτείτε κάτι, επαναφέρετέ το μια φορά, γράφοντας στην σύνοψη "(rv) διαφωνώ, εξηγώ στην σελίδα συζήτησης" και αμέσως εξηγήστε το στην σελίδα συζήτησης.
10. Όχι προσωπικές επιθέσεις. Μην γράφετε σε ένα χρήστη ότι είναι ηλίθιος ή μην τον προσβάλλετε (ακόμη κι αν είναι ηλίθιος). Αντίθετα εξηγήστε του τι κάνει λάθος, γιατί είναι λάθος και πώς να το διορθώσει. Αν είναι δυνατό, διορθώστε το ο ίδιος (αλλά μην ξεχνάτε τα παραπάνω).
11. Να είστε ευγενικοί: Φιλελεύθεροι σε αυτά που δέχεστε, συντηρητικοί σε αυτά που κάνετε. Προσπαθήστε να συμβιβάζεστε με τις παραξενιές των άλλων, αλλά όσο γίνεται προσπαθήστε οι ίδιοι να είστε ευγενικοί, σταθεροί και ειλικρινείς.
12. Όχι πρωτότυπη έρευνα. Δείτε τι δεν είναι η Βικιπαίδεια.
13. Υπογράφετε στις σελίδες συζήτησης (χρησιμοποιώντας ~~~~, το οποίο αντικαθίσταται με το όνομα χρήστη σας), αλλά μην υπογράφετε στις σελίδες άρθρων.
14. Θεμελιώδεις Αρχές: Υπάρχουν μόνο 5 κύριοι κανόνες στην Βικιπαίδεια: Ουδέτερη οπτική γωνία, μια ελεύθερη άδεια χρήσης, η διαδικασία ενός wiki, η δυνατότητα για επεξεργασία από οποιονδήποτε και η απόλυτη εξουσία του Τζίμπο και του συμβουλίου για διαδικαστικά θέματα. Αν διαφωνείτε σοβαρά με αυτά, πιθανότατα πρέπει να αποφασίσετε ότι η Βικιπαίδεια δεν είναι το σωστό μέρος για εσάς έτσι κι αλλιώς. Παρ'όλο που θεωρητικά οτιδήποτε μπορεί να αλλάξει σε ένα wiki, η κοινότητα μέχρι αυτού του σημείου έχει οικοδομηθεί επάνω σε αυτές τις αρχές και είναι πολύ αμφίβολο το να απομακρυνθεί από αυτές στο μέλλον. Πολλή σκέψη έχει ενσωματωθεί σε αυτές και έχουν εξυπηρετήσει πολύ μέχρι τώρα· δώστε τους μια ευκαιρία πριν επιχειρήσετε να τις αλλάξετε ή να εγκαταλείψετε το εγχείρημα.

## [Επεξεργασία] Δείτε επίσης

- Το τέλειο άρθρο

Η σελίδα βασίστηκε στην αντίστοιχη σελίδα της Αγγλικής Βικιπαίδειας.

Ανακτήθηκε από "http://el.wikipedia.org../../../%CE%B1/%CF%80/%CE%BB/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%91%CF%80%CE%BB%CE%BF%CE%AF_%CE%BA%CE%B1%CE%BD%CF%8C%CE%BD%CE%B5%CF%82_ce4b.html"

Κατηγορία: Βικιπαίδεια βοήθεια

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Eesti
- ไทย
- 中文